BASES DO CONCURSO DE MELLORES IDEAS EMPRENDEDORAS OU PROXECTOS EMPRESARIAIS PARA DESENVOLVER NO VIVEIRO DE EMPRESAS DE LALÍN
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/01/2018)

A Deputación de Pontevedra, en colaboración co Concello de Lalín e a Asociación de Empresarios de Deza (AED), convoca este concurso co obxectivo de fomentar o emprendemento na provincia de Pontevedra. Preténdese incentivar as ideas emprendedoras e innovadoras estimulando, asesorando e recoñecendo aquelas iniciativas empresariais viables que, aproveitando os recursos locais non utilizados, promovan o autoemprego e a creación de postos de traballo e, á súa vez, sirvan para diversificar o tecido empresarial da provincia de Pontevedra. Con este concurso preténdese apoiar a figura das persoas emprendedoras, promovendo a cultura emprendedora na provincia de Pontevedra. O premio consistirá na adxudicación, durante o prazo dun ano, dun espazo libre (de entre os definidos como nave ou oficina), nas instalacións do viveiro de empresas situado no polígono de Lalín 2000, que son de titularidade provincial, froito dun convenio de colaboración entre a Deputación e a Fundación Instituto Cameral para a Creación e Desenvolvemento da Empresa (INCYDE), e cuxa execución se cofinanciou ao oitenta por cento cunha axuda outorgada polo FEDER, dentro do Eixo 2 do “Programa operativo FEDER Galicia 2007-2013”. O gañador deberá dedicar o espazo cedido á actividade empresarial na que se baseou a súa proposta gañadora, que terá que estar dentro dos usos e destinos permitidos nas instalacións. A Deputación comprométese a poñer á disposición do gañador as instalacións do seu viveiro de empresas de Lalín e asumirá os custos da cesión de uso do espazo libre que se lle adxudique, que será adecuado para desenvolver a idea de proxecto empresarial gañadora. A dispoñibilidade do espazo estará suxeita ás demandas de ocupación de espazos polos viveiristas. A utilización deste espazo deberá adecuarse aos usos normais do viveiro, de acordo coas normas de funcionamento internas destes, e será a Deputación a que deba autorizar calquera outro uso, no seu caso. A Deputación de Pontevedra asumirá os custos ordinarios polo uso normal que o gañador do concurso faga das súas instalacións e espazos, de conformidade coa normativa que rexe o funcionamento dos viveiros. Enténdense por custos ordinarios os dos espazos comúns e os correspondentes aos prezos públicos pola cesión de uso do espazo do viveiro vixentes no momento da entrada en vigor deste convenio. Correrán por parte do gañador do concurso os gastos extraordinarios e os custos necesarios para adecuar o espazo á actividade empresarial que se vaia desenvolver, ademais dos gastos derivados dos consumos eléctricos, telefonía, internet, aqueles ligados á xestión de RSU, á limpeza e mantemento do espazo adxudicado, seguros particulares e calquera outro custo relacionado coa actividade ou xestión privada do gañador do concurso que resulte adxudicatario do espazo. Pola súa banda, a AED, á parte de contribuír á difusión deste premio e de formar parte do xurado do concurso, comprométese á realización de actuacións de apoio, fomento do emprendemento, asesoramento e seguimento ao gañador deste concurso. Este premio quedará condicionado ao cumprimento das normas de funcionamento e á acreditación do cumprimento dos requisitos para a adxudicación de espazos do viveiro. As categorías nas que se poderá participar son as que a continuación se detallan: Premiaranse aquelas ideas de negocio ou proxectos empresariais iniciados con menos de vinte e catro meses de antigüidade que teñan un marcado carácter innovador, que sexan adecuados ao territorio e que se queiran poñer en marcha e desenvolver na contorna empresarial na que se sitúa o viveiro de empresas de Lalín, titularidade da Deputación de Pontevedra. Entenderase por data de inicio da actividade a que figure na certificación da Axencia Tributaria de situación censal dos promotores. Cada solicitante unicamente poderá presentar unha proposta ao concurso. Estímase que a cesión do espazo de oficina no viveiro de Lalín terá un custo anual para a Deputación de 1.351,20 €, mentres que o dunha nave oscilará entre os 9.436,66 € e os 10.263,80 €, o que dependerá dos metros cadrados do espazo escollido. Estes custos calcularanse en función do estudo económico que analiza os custos para cubrir os gastos ordinarios de funcionamento, que asumirá a Deputación pola cesión do espazo, en virtude destas bases. Unha vez finalizado o prazo dun ano, o gañador do concurso poderá solicitar a prórroga da cesión de uso do espazo nas mesmas condicións que o resto de viveiristas, polo que se empezarán a aplicar os prezos establecidos para o segundo ano a partir do vencemento do premio regulado nestas bases. Poderán concursar os emprendedores ou as empresas que cumpran os seguintes requisitos: a) Persoas físicas ou xurídicas que vaian comezar a súa actividade económica. Estas empresas ou autónomos terán un prazo de tres meses, desde a publicación da resolución do gañador do concurso na que se lle adxudica o espazo no viveiro de empresas, para asinar o acordo de aceptación da cesión do espazo. b) Persoas físicas ou xurídicas que iniciasen a súa actividade empresarial recentemente. Esíxese unha antigüidade máxima de constitución de vinte e catro meses desde o inicio da actividade ata a data de presentación da solicitude de participación no concurso. c) Emprendedores que necesiten un espazo acomodado para analizar e preparar o seu proxecto de empresa e que a constitúan nun prazo máximo de tres meses desde a súa instalación nos viveiros. Neste caso o acordo de cesión de espazo terá unha duración máxima de tres meses, que poderá ampliarse ata un ano no caso de que se proceda á constitución legal da empresa e que o proxecto empresarial sexa considerado viable. Os participantes deberán reunir os seguintes requisitos mínimos: 1.—Ser unha empresa xa constituída, ou de nova creación, ou unha persoa emprendedora que necesite un espazo adecuado para estudar e preparar o seu proxecto, nos termos anteriormente apuntados.2.—As persoas, físicas ou xurídicas, interesadas na cesión dos espazos deberán desenvolver actividades que se consideren compatibles coas categorizacións industriais das parcelas do polígono Lalín 2000, coa lista de actividades e coas ordenanzas por zonas e xerais do polígono, así como coa normativa urbanística relacionada.3.— En ningún caso se poderán desenvolver actividades que poidan clasificarse como insalubres, molestas, nocivas ou perigosas ao abeiro da Lei 9/2013, de 19 de decembro, de emprendemento e da competitividade económica de Galicia. É máis, exclúense as actividades comerciais (máis alá do centro administrativo, oficina ou nave) que supoñan a apertura ao público dun establecemento que exceda a mera relación profesional/cliente propia dos espazos ocupados. Asemade, os participantes deberán acreditar a súa capacidade para ser cesionarios dos espazos do viveiro, nos seguintes termos: 1.—Poderán ser cesionarias todas as persoas físicas ou xurídicas, españolas ou estranxeiras, que teñan plena capacidade de obrar e desexen iniciar o exercicio dunha actividade empresarial ou profesional no viveiro de empresas. Terán prioridade aqueles proxectos que incidan en actividades económicas novas que incorporen novas fontes ou xacementos de emprego.2.—Non poderán ser cesionarias aquelas persoas que se atopen incursas nalgunha das prohibicións que sinala o artigo 60 do Real decreto lexislativo 3/2011, de 14 de novembro, polo que se aproba o Texto refundido da Lei de contratos do sector público (TRLCSP). Aquelas persoas que acorden unha cesión de espazo coa Deputación de Pontevedra deberán estar ao corrente no pagamento das cargas sociais e no cumprimento das obrigas tributarias estatais, autonómicas e locais. A presentación das propostas formularase mediante unha instancia dirixida á Presidencia da Deputación de Pontevedra, que deberá ir acompañada dos seguintes documentos: 1.—Unha solicitude, debidamente asinada pola persoa física ou o representante da xurídica, na que manifeste expresamente a asunción dos compromisos que implica a participación neste concurso e a obtención, no seu caso, da cesión do espazo no viveiro, ademais de asumir o contido das súas propostas e a súa veracidade. Deberán especificar, baixo a súa propia responsabilidade, a súa intención de implantar unha nova actividade empresarial ou profesional ou continuar unha xa existente, que non teña máis de dous anos, segundo o exposto nestas bases. Poderá presentarse nunha mesma solicitude un proxecto con máis dunha persoa física ou promotor, pero neste caso asumirán a obriga de constituír a correspondente persoa xurídica, contrato ou forma válida de explotación entre eles, e achegala antes da aceptación do acordo de cesión de espazo. Nestes supostos, todos os promotores, ou os seus representantes, deberán asinar a solicitude, na que se especificarán os seus datos persoais, e se designará un deles para que actúe como representante para os efectos das notificacións das resolucións que se diten, das actuacións fronte á Deputación de Pontevedra e da validez dos documentos que asine en nome de todos.2.—Declaración responsable de non atoparse comprendida a empresa ou o empresario ou profesional ofertante en ningunha das prohibicións para contratar. Nesta declaración constará, expresamente, que o empresario ou a empresa, os seus administradores ou órganos de dirección, non se atopan incursos en ningunha das prohibicións para contratar coas administracións públicas impostas pola lexislación vixente e, en concreto, nas sinaladas polo artigo 60 do TRLCSP, e manifestarase que se atopan ao corrente das súas obrigas tributarias e coa Seguridade Social impostas polas disposicións aplicables.3.—Currículo dos profesionais ou solicitantes, integrados no seu caso na persoa xurídica solicitante, con copia da titulación de que dispoñan na que se especifique a data da súa obtención. Este documento deberá estar asinado polo promotor ou o seu representante.4.—Memoria descritiva da actividade. Resumirase o proxecto que se pretenda implantar, insistindo, segundo o sinalado, naqueles aspectos que se deban considerar conforme estas bases. Xustificaranse os seus aspectos innovadores, de ser o caso. A este respecto considerarase que un proxecto é innovador cando incorpore algún elemento novo, diferente do resto de competidores, dentro do ámbito territorial no que se vaia competir. O elemento novo, innovador, pode ser o propio produto, pode atoparse na forma ou sistema de produción, na forma ou sistema de comercialización etc. Así mesmo, e nestes supostos, describiranse os elementos que fan sustentable a innovación, é dicir, elementos que permiten que a innovación que incorpora o produto non sexa facilmente copiable pola competencia. Estes elementos poden ser: que a innovación se poida patentar, que fagan falla uns coñecementos moi especializados difíciles de adquirir, que o mercado sexa tan pequeno que non lle vaia interesar a ninguén máis etc. Indicaranse os motivos polos que o uso dun espazo no viveiro de empresas de Lalín da Deputación de Pontevedra sería beneficioso para o desenvolvemento da súa actividade empresarial. Explicaranse os motivos polos que se opta por unha determinada personificación xurídica, contrato ou forma asociativa no caso de diversos promotores. Este documento deberá estar asinado polo promotor ou o seu representante.5.—Estudo económico-financeiro (anexo II) sobre a implantación e funcionamento da actividade. Referiranse os ingresos e gastos previstos de todo tipo, con expresión das fórmulas de amortización dos investimentos realizados, os elementos do inmobilizado que achegue o emprendedor como seus etc. Este documento deberá estar asinado polo promotor ou o seu representante.6.—Cronograma de posta en funcionamento. A posta en marcha da empresa leva asociado un período temporal, derivado tanto dos trámites administrativos como do tempo de constitución física da empresa. Deberán considerarse, polo menos, as seguintes variables: O cronograma delimitará a data de inicio e culminación de actividades e tarefas, ademais das etapas de planificación. Recollerá os seguintes aspectos: Este documento deberá estar asinado polo promotor ou o seu representante. Creación do número de postos de traballo necesarios (duración, xornada, cualificación profesional). Neste apartado consideraranse os propios promotores do proxecto, incluíndo os integrantes das persoas xurídicas. Especificarase o cronograma dos empregos previstos, isto é, o número de empregados que se contratarían e o tempo en que se farían efectivos os seus contratos, á parte das clases de contratos (fixos ou temporais), duración, cualificación profesional etc. Explicaranse adecuada e suficientemente, en relación coa memoria, as expectativas de creación que se contemplan. Especificaranse adecuadamente aqueles postos clasificados como emprego social. Este documento deberá estar asinado polo promotor ou o seu representante.7.—Especificación do réxime tributario e da seguridade social aplicables. Sinalaranse os réximes aplicables ao empresario, profesional ou empresa resultante. Este documento deberá estar asinado polo promotor ou o seu representante.8.—Fotocopia do DNI para os empresarios individuais, pasaporte ou documento que o substitúa.9.—Escrituras de constitución. No caso de persoas xurídicas: escritura ou documento de constitución, estatutos ou acto fundacional, no que consten as normas polas que se regula a súa actividade, debidamente inscrito, no seu caso, no rexistro público que corresponda, segundo o tipo de persoa xurídica de que se trate. Engadirase, así mesmo, copia das escrituras ou documentos de modificación dos anteriores; fotocopia do DNI, ou documento que o substitúa, do seu representante, asinante da proposición e fotocopia do NIF da persoa xurídica, no caso de non determinarse na escritura.10.—Apoderamento. Poder debidamente bastanteado cando o licitador non actúe en nome propio ou se trate de persoas xurídicas, podendo neste caso estar incluído nas escrituras de constitución. Admitiranse os bastanteos de poder efectuados pola Asesoría Xurídica da Deputación de Pontevedra, o avogado do Estado ou asesorías doutras administracións públicas, ou un avogado en exercicio que deberá, neste último caso, xustificar que está colexiado. O poder deberá figurar inscrito previamente no Rexistro Mercantil nos casos en que esa inscrición sexa esixida polo regulamento do propio Rexistro Mercantil e, en concreto, cando conteña delegación permanente de facultades. A achega da mera dilixencia de bastanteo do documento de apoderamento poderá suplir a achega deste, sempre que tal dilixencia identifique perfectamente o representante, o representado e a escritura de apoderamento, e que as facultades que se lle confiren sexan bastantes para o contrato, ou contratos, en cuestión. A presentación do poder, ou da dilixencia de bastanteo deste nos termos expostos, supoñerá, para os efectos do artigo 1733 e concordantes do Código civil, expresa declaración de non serlle revogado con data posterior. En todos os casos deberase presentar, xunto coa documentación requirida, a documentación legal esixida para a realización da súa actividade por parte dos concellos e entidades con competencias administrativas. Cada persoa, física ou xurídica, non poderá participar en máis dunha solicitude, sexa a título individual, sexa formando parte doutra persoa xurídica promotora. A documentación relativa aos procesos de produción ou prestación dos servizos evitará, na medida do posible, a inclusión de métodos de produción ou sistemas, know hows, produtos ou similares protexidos polos dereitos de propiedade industrial ou intelectual. En todo caso, estarase ao disposto no artigo 140.1 do TRLCSP, segundo o que: “sen prexuízo das disposicións da presente Lei relativas á publicidade da adxudicación e á información que debe dárselles aos candidatos e aos licitadores, os órganos de contratación non poderán divulgar a información facilitada polos empresarios que estes designasen como confidencial; este carácter aféctalles, en particular, aos segredos técnicos ou comerciais e aos aspectos confidenciais das ofertas”. En consecuencia, os interesados poderán designar aquela documentación que, de entre a presentada, terá carácter confidencial. Isto non obstante o sinalado deber de segredo de cantos órganos administrativos e empregados públicos interveñan neste procedemento. As solicitudes irán dirixidas á Presidencia da Deputación e presentaranse no Rexistro xeral da institución provincial, no da súa sede de Vigo, nos rexistros do ORAL ou a través de calquera das formas previstas no artigo 16 da Lei do procedemento administrativo común das administracións públicas (LPACAP). No caso de presentarse a solicitude nun rexistro distinto ao da Deputación, remitirase por fax unha copia da solicitude unha vez rexistrada na que consten a data e o lugar de presentación. Tamén se poderá presentar telemáticamente na sede electrónica da Deputación: www.sede. deputacion. es. O prazo de presentación de candidaturas será de trinta (30) días naturais a partir do día seguinte ao da publicación desta convocatoria. As candidaturas recibidas serán valoradas polo xurado creado para ese efecto, conforme o establecido na base oitava destas bases. Os criterios de valoración serán os seguintes: Para adxudicar o premio ao que se refire esta convocatoria constituirase un xurado multidisciplinar integrado por: O xurado queda facultado para resolver calquera dúbida de interpretación que se formule en relación con estas bases. Da decisión do xurado e da adxudicación do premio redactarase unha acta detallada, asinada por todos os membros do xurado. A proposta de resolución será elaborada polo instrutor do procedemento e elevarase para a súa aprobación definitiva ao órgano competente desta Deputación; non obstante, as decisións do xurado serán vinculantes. A resolución será ditada no prazo máximo de tres meses desde a finalización do prazo de presentación das propostas. O autor do proxecto ou idea gañadora deberá confirmar o seu interese aceptando a cesión do espazo e asinando o contrato de cesión coa Deputación de Pontevedra nun prazo non superior a tres meses desde a publicación da resolución do concurso. En caso contrario, ofreceráselle o premio ao seguinte clasificado. O xurado poderá declarar deserto o premio se non se dan os requisitos esixidos nas solicitudes dos participantes. A entrega simbólica do premio realizarase nun acto institucional, na data e lugar que determine a propia Deputación. A participación neste concurso implica a íntegra aceptación destas bases e da decisión do xurado, cuxa interpretación lles corresponde aos seus integrantes. Calquera incumprimento dos prazos ou procedementos recollidos nestas bases privará o participante de gozar do premio. De conformidade coa Lei orgánica 15/1999, de 13 de decembro, de protección de datos de carácter persoal e a súa normativa de desenvolvemento, infórmase aos participantes no concurso de que os datos persoais que se faciliten serán tratados conforme as esixencias legais. Negarse a fornecer os datos solicitados como obrigatorios determinará a imposibilidade de participar no concurso e de recibir o premio, no seu caso. Os datos persoais facilitados serán utilizados coa finalidade de xestionar o desenvolvemento do concurso, facer entrega do premio aos gañadores e cumprir cantas obrigas legais e fiscais resulten de aplicación. Décimo terceira. Réxime xurídico dos espazos do viveiro de empresas de Lalín Será de aplicación supletoria a normativa vixente reguladora do funcionamento do viveiro de empresas de Lalín en todo o non regulado nestas bases, así como no referido ao uso do espazo cedido ao gañador do concurso. Todos os anexos referidos nestas bases e os modelos normalizados para as solicitudes facilitaranse no Rexistro xeral desta Deputación, no Servizo de Cooperación ou a través da páxina www.depo.es.